ddrg/super_eurlex huggingface dataset:
Uredba Komisije (ES) št. 549/2000

z dne 14. marca 2000

o določitvi intervencijskih centrov za riž

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske Skupnosti,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž [1], kakor je bila nazadnje spremenjena z Uredbo (ES) št. 2072/98 [2], in zlasti člena 8(a) Uredbe,

ob upoštevanju naslednjega:

(1) Uredba Komisije (EGS) št. 2047/84 [3] določa intervencijske centre za riž razen Vercellija. Ta uredba je bila večkrat spremenjena, nazadnje z Uredbo (ES) št. 695/98 [4]. Zaradi jasnosti jo je treba v celoti nadomestiti.

(2) Po posvetovanjih z zadevnimi državami članicami je treba spremeniti seznam intervencijskih centrov v Španiji in Grčiji.

(3) Ti ukrepi naj bi se začeli uporabljati z začetkom obdobja izvajanja intervencij.

(4) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Intervencijski centri, skladno s členom 3(3) Uredbe (ES) št. 3072/95, so navedeni v Prilogi.

Člen 2

Uredba (EGS) št. 2047/84 se s tem razveljavi.

Člen 3

Ta uredba začne veljati tretji dan po objavi v Uradnem listu Evropskih Skupnosti.

Uporablja se od 1. aprila 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. marca 2000

Za Komisijo

Franz Fischler

Član Komisije

[1] UL L 329, 30.12.1995, str. 18

[2] UL L 265, 30.9.1998, str. 4.

[3] UL L 190, 18.7.1984, str. 5.

[4] UL L 96, 28.3.1998, str. 20.

--------------------------------------------------

PRILOGA

1. ŠPANIJA

Regija | Intervencijski center |

Aragonija | Ejea de los Caballeros Grañén |

Katalonija | Aldea-Tortosa |

Valencija | Albal-Silla Sueca Cullera |

Murcija | Calasparra |

Extremadura | Don Benito Monrijo Madrigalejo |

Andaluzija | Coria del Rio Las Cabezas de San Juan La Puebla del Rio Los Palacios Vejer de la Frontera |

Navarra | Tudela |

2. FRANCIJA

Departma | Intervencijski center |

Bouches-du-Rhône | Arles Port-du-Saint-Louis-du-Rhône |

Gard | Beaucaire Saint-Gilles |

Gvajana | Mana (Saint-Laurent-du-Maroni) |

3. GRČIJA

Regija | Intervencijski center |

Srednja Grčija | Volos Lamia Messolongi Elassona |

Makedonija | Skotousa Drimos Plati Provatas Pirgos Solun Serres Giannitsa |

Peloponez | Messini |

4. ITALIJA

Regija | Intervencijski center |

Piedmont | Vercelli Novara Cunteo Torino Alessandria Biella |

Benečija | Rovigo |

Lombardija | Pavija Mantova Milano Lodi |

Emiglia-Romagna | Piacenza Parma Ferrara Bologna Ravenna Reggio Emiglia |

Sardinija | Oristano Cagliari |

5. PORTUGALSKA

Regija | Intervencijski center |

Beira Litoral | Granja do Ulmeiro Soure Lourinhã |

Ribatejo | Coruche Mora Avis Ponte de Sor Azambuja |

Alentejo | Grãndola Pegões Ferreira do Alentejo |

--------------------------------------------------
Uredba Komisije (ES) št. 1377/2000

z dne 28. junija 2000

o spremembi Uredbe (ES) št. 1432/94 o določitvi podrobnih pravil za uporabo v sektorju prašičjega mesa uvoznega režima, predvidenega v Uredbi Sveta (ES) št. 774/94 o odprtju in načinu upravljanja določenih tarifnih kvot Skupnosti za prašičje meso in nekatere druge kmetijske proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 774/94 z dne 29. marca 1994 o odprtju in načinu upravljanja določenih tarifnih kvot Skupnosti za visoko kakovostno goveje meso, prašičje meso, meso perutnine, pšenico in soržico, otrobe, pelete in druge ostanke [1], kakor je bila spremenjena z Uredbo Komisije (ES) št. 2198/95 [2], in zlasti člena 7 Uredbe,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [3], kakor je bila nazadnje spremenjene z Aktom o pristopu Avstrije, Finske in Švedske ter z Uredbo (ES) št. 3290/94 [4], in zlasti člena 22 Uredbe,

ob upoštevanju naslednjega:

(1) Uredba Komisije (ES) št. 1432/94 [5], kakor je bila nazadnje spremenjena z Uredbo (ES) št. 2068/96 [6], določa podrobna pravila za uporabo uvoznega režima, predvidenega v Uredbi (ES) št. 774/94, v sektorju za prašičje meso.

(2) Uvozne kvote za prašičje meso so se zadnja leta na splošno malo uporabljale in razmeroma visoka varščina za uvozna dovoljenja je lahko eden od odvračajočih dejavnikov v trgovini. Da bi se olajšala trgovina s prašičjim mesom in uskladile višine varščin za uvozna dovoljenja v sektorjih mesa, je treba prilagoditi višino varščine iz Uredbe (ES) št. 1432/94.

(3) Ukrepi, predvideni s to uredbo, so v skladu z mnenjem Upravljalnega odbora za prašičje meso –

SPREJELA NASLEDNJO UREDBO:

Člen 1

Člen 6 Uredbe (ES) št. 1432/94 se nadomesti z:

"Člen 6

Za zahtevke za uvozna dovoljenja za vse proizvode iz člena 1 se položi varščina 20 EUR na 100 kilogramov."

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. julija 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. junija 2000

Za Komisijo

Franz Fischler

Član Komisije

[1] UL L 91, 8.4.1994, str. 1.

[2] UL L 221, 19.9.1995, str. 3.

[3] UL L 282, 1.11.1975, str. 1.

[4] UL L 349, 31.12.1994, str. 105.

[5] UL L 156, 23.6.1994, str. 14.

[6] UL L 277, 30.10.1996, str. 12.

--------------------------------------------------
Uredba Sveta (ES) št. 2595/2000

z dne 27. novembra 2000

o spremembi Uredbe (ES) št. 1103/97 o nekaterih določbah v zvezi z uvajanjem eura

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti in zlasti člena 123(5) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Evropske centralne banke [3],

ob upoštevanju naslednjega:

(1) Uredba Sveta (ES) št. 1103/97 z dne 17. junija 1997 o nekaterih določbah v zvezi z uvajanjem eura [4] vključuje pravila o sprejemu menjalnih tečajev med eurom in valutami držav članic, ki so sprejele euro, in o uporabi teh tečajev pri menjavi denarnih zneskov. Ta pravila se nanašajo na menjalne tečaje valut tistih držav članic, ki so sprejele euro ob vstopu Skupnosti v tretjo fazo ekonomske in monetarne unije. Treba je razširiti ta pravila na menjalne tečaje valut vseh tistih držav članic, ki bodo sprejele euro kasneje.

(2) Pri državah članicah, katerih valuto je zamenjal euro po dnevu, ko je Skupnost vstopila v tretjo fazo ekonomske in monetarne unije, se opredelitev "enot nacionalne valute" uporablja za enoto valute države članice, kot je bila določena neposredno pred uvedbo eura v tej državi članici.

(3) Člen 123(5) se zdaj lahko uporablja kot pravna podlaga za zgoraj navedene ukrepe, ki so potrebni za uvedbo eura v državah članicah, ki so sprejele euro po začetku tretje faze gospodarske in monetarne unije.

(4) Določbe te uredbe je treba v skladu z splošnimi pravnimi načeli, zlasti s priznavanjem načela o valuti, priznati globalno kot del monetarnega prava sodelujoče države članice, kar dodatno utrjuje pravno varnost in jasnost za gospodarske subjekte v vseh državah članicah in tretjih državah -

SPREJEL NASLEDNJO UREDBO:

Člen 1

V členu 1 Uredbe (ES) št. 1103/97:

(a) se na koncu tretje alinee dodajo besede "ali v skladu z odstavkom 5 tega člena";

(b) se na koncu četrte alinee dodajo besede "ali, odvisno od primera, na dan pred tem, ko euro nadomesti valuto države članice, ki je sprejela euro kasneje".

Člen 2

Ta uredba začne veljati 1. januarja 2001.

Ta uredba je v celoti zavezujoča in se neposredno uporablja v vseh državah članicah v skladu s Pogodbo o ustanovitvi Evropske skupnosti.

V Bruslju, 27. novembra 2000

Za Svet

Predsednik

L. Fabius

[1] UL C 177 E, 27.6.2000, str. 99.

[2] Mnenje podano 16. junija 2000 (še ni objavljeno v Uradnem listu).

[3] UL C 177 27.6.2000, str. 11.

[4] UL L 162, 14.6.1997, str. 1.

--------------------------------------------------
Uredba Komisije (ES) št. 2881/2000

z dne 27. decembra 2000

o odstopanju od Uredbe (EGS) št. 1859/93 o uporabi sistema uvoznih dovoljenj za česen, uvožen iz tretjih držav

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 2699/2000 [2], in zlasti člena 31(2) Uredbe,

ob upoštevanju naslednjega:

(1) Priloga k Uredbi Komisije (ES) št. 1104/2000 [3] določa obdobja za vložitev zahtevkov za uvozna dovoljenja za česen s poreklom s Kitajske.

(2) Uredba Komisije (EGS) št. 1859/93 [4], kakor je bila nazadnje spremenjena z Uredbo (ES) št. 1662/94 [5], določa, da uvozna dovoljenja veljajo 40 dni od datuma izdaje, kakor je opredeljeno v členu 3(2) te uredbe. Ker je obdobje za vložitev zahtevkov za uvozna dovoljenja za česen s poreklom s Kitajske za meseca december 2000 in januar 2001 daljše, je treba veljavnost dovoljenj, izdanih za to obdobje, podaljšati na zahtevo vlagatelja.

(3) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo,

SPREJELA NASLEDNJO UREDBO:

Člen 1

Ne glede na člen 2(2) Uredbe (EGS) št. 1859/93 lahko pristojni nacionalni organi podaljšajo veljavnost uvoznih dovoljenj za česen s poreklom s Kitajske, izdanih za obdobje od decembra 2000 do januarja 2001, kakor je navedeno v Prilogi k Uredbi (ES) št. 1104/2000, na do 80 dni od datuma izdaje, kadar imetnik dovoljenja tako zahteva.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. decembra 2000

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 311, 12.12.2000, str. 9.

[3] UL L 125, 26.5.2000, str. 21.

[4] UL L 170, 13.7.1993, str. 10.

[5] UL L 176, 9.7.1994, str. 1.

--------------------------------------------------
Uredba Komisije (ES) št. 820/2000

z dne 19. aprila 2000

o izdajanju uvoznih dovoljenj za nekatere proizvode sektorja sladkorja s kumulacijo porekla v ES/ČDO

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 91/482/EGS z dne 25. julija 1991 o pridružitvi čezmorskih držav in ozemelj k Evropski skupnosti [1], nazadnje spremenjenega s Sklepom 97/803/ES [2],

ob upoštevanju Uredbe Komisije (ES) št. 465/2000 z dne 29. februarja 2000 o zaščitnih ukrepih za uvoz proizvodov sektorja sladkorja s kumulacijo porekla v ES/ČDO iz čezmorskih držav in ozemelj [3], in zlasti člena 2(2) Uredbe, v povezavi z Uredbo Komisije (ES) št. 2553/97 z dne 17. decembra 1997 o pravilih za izdajanje uvoznih dovoljenj za nekatere proizvode pod oznakami KN 1701, 1702, 1703 in 1704, ki se lahko štejejo za proizvode s poreklom iz AKP/ČDO [4], in zlasti členom 5(3) Uredbe;

ob upoštevanju naslednjega:

(1) Člen 1 Uredbe (ES) št. 465/2000 dovoljuje kumulacijo porekla v ES/ČDO za proizvode pod oznakami KN 1701, 18061030 in 18061090 za do 3340 ton sladkorja v času veljavnosti navedene uredbe. Marca 2000 so bila izdana uvozna dovoljenja za 3000 ton sladkorja.

(2) Aprila 2000 so bile v skladu z Uredbo (ES) št. 465/2000 nacionalnim organom predloženi trije zahtevki za uvozna dovoljenja za skupno količino, ki presega razpoložljivi preostanek 340 ton.

(3) Člen 2 Uredbe (ES) št. 465/2000 v povezavi s členom 5(3) Uredbe (ES) št. 2553/97 predpisuje, da mora Komisija, kadar zahtevki za dovoljenja zajemajo letne količine, ki presegajo 3340 ton sladkorja, sprejeti predpis, ki določa enotni koeficient zmanjšanja za predložene zahtevke, in začasno ustaviti predložitev nadaljnjih zahtevkov v letu veljavnosti navedene uredbe.

(4) Komisija mora torej v skladu z Uredbo (ES) št. 465/2000 določiti koeficient zmanjšanja za izdana uvozna dovoljenja in začasno ustaviti predložitev nadaljnjih zahtevkov za dovoljenja –

SPREJELA NASLEDNJO UREDBO:

Člen 1

Uvozna dovoljenja, za katera so bile v skladu s členom 2 Uredbe (ES) št. 465/2000 z dne 7. aprila 2000 predloženi zahtevki za 2500 ton, 750 ton in 340 ton sladkorja z oznako KN 17019910, se izdajo za 9,47075 % količine iz zahtevka.

Člen 2

Predložitev nadaljnjih zahtevkov se v času veljavnosti Uredbe (ES) št. 465/2000 ustavi.

Člen 3

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. aprila 2000

Za Komisijo

Franz Fischler

Član Komisije

[1] UL L 263, 19.9.1991, str. 1.

[2] UL L 329, 29.11.1997, str. 50.

[3] UL L 56, 1.3.2000, str. 39.

[4] UL L 349, 19.12.1997, str. 26.

--------------------------------------------------
Uredba Komisije (ES) št. 1534/2000

z dne 13. julija 2000

o določitvi občutljivih proizvodnih območij in/ali skupin sort visoke kakovosti za surovi tobak, za katere se program odkupa kvot ne uporablja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 1336/2000 [2], in zlasti člena 14a Uredbe,

ob upoštevanju naslednjega:

(1) Na podlagi člena 34(2) Uredbe Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede sheme premij, proizvodnih kvot in posebne pomoči za skupine proizvajalcev na področju surovega tobaka [3], kakor je bila nazadnje spremenjena z Uredbo (ES) št. 1249/2000 [4], mora Komisija na podlagi predlogov držav članic določiti občutljiva proizvodna območja in/ali skupine sort visoke kakovosti, za katere se do največ 25 % jamstvenega praga vsake države članice ne uporablja program odkupa kvot.

(2) Na zahtevo nekaterih držav članic naj se določijo te skupine sort visoke kakovosti.

(3) V skladu s členom 35(2) Uredbe (ES) št. 2848/98 mora država članica objaviti svoj namen prodaje od 1. septembra, da lahko drugi proizvajalci kupijo kvoto, preden se ta dejansko odkupi. Ta uredba mora zato veljati od 31. avgusta 2000.

(4) Ukrepi, predvideni s to uredbo, so v skladu z mnenjem Upravljalnega odbora za tobak –

SPREJELA NASLEDNJO UREDBO:

Člen 1

Količine skupin sort visoke kakovosti, za katere se program odkupa kvot za letino 2000 ne uporablja, so:

na Portugalskem:

skupina I | 1321 ton, |

skupina II | 291 ton. |

V Franciji:

skupina I | 1438 ton, |

skupina II | 2237,219 ton, |

skupina III | 1302,793 ton. |

Člen 2

Ta uredba začne veljati z dnem objave v Uradnem listu Evropskih skupnosti.

Velja od 31. avgusta 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. julija 2000

Za Komisijo

Franz Fischler

Član Komisije

[1] UL L 215, 30.7.1992, str. 70.

[2] UL L 154, 27.6.2000, str. 2.

[3] UL L 358, 31.12.1998, str. 17.

[4] UL L 142, 16.6.2000, str. 3.

--------------------------------------------------
Uredba Sveta (ES) št. 1009/2000

z dne 8. maja 2000

o povečanju kapitala Evropske centralne banke

SVET EVROPSKE UNIJE JE –

ob upoštevanju Protokola o Statutu Evropskega sistema centralnih bank in Evropske centralne banke (v nadaljevanju "Statut") ter zlasti člena 28(1) Statuta,

ob upoštevanju priporočila Evropske centralne banke (v nadaljevanju "ECB") [1],

ob upoštevanju mnenja Evropskega parlamenta [2],

ob upoštevanju mnenja Komisije Evropskih skupnosti [3],

v skladu s postopkom, določenim v členu 107(6) Pogodbe o ustanovitvi Evropske skupnosti (v nadaljevanju "Pogodba") in v členu 42 Statuta,

ob upoštevanju naslednjega:

(1) Člen 28(1) in 28(2) Statuta določa, da morajo nacionalne centralne banke ECB prispevati kapital v višini 5000 milijonov EUR, ki postane operativen ob ustanovitvi ECB.

(2) Člen 28(1) Statuta predvideva, da se kapital lahko poveča z zneski, ki jih določi Svet ECB v mejah in pod pogoji, ki jih določi Svet.

(3) Člen 123(1) v zvezi s členom 107(6) Pogodbe predvideva, da mora Svet nemudoma po 1. juliju 1998 sprejeti določbe iz člena 28(1) Statuta.

(4) Ta uredba postavlja mejo za prihodnja povečanja kapitala ECB, tako da lahko Svet ECB kadarkoli v prihodnosti odloči o dejanskem povečanju, namenjenem ohranjanju ustreznega lastnega kapitala, ki je potreben za poslovanje ECB –

SPREJEL NASLEDNJO UREDBO:

Člen 1

Povečanje kapitala ECB

Svet ECB lahko poveča kapital ECB preko zneska, določenega v prvem stavku člena 28(1) Statuta, z dodatnim zneskom do največ 5000 milijonov EUR.

Člen 2

Končna določba

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se v skladu s Pogodbo o ustanovitvi Evropske skupnosti neposredno uporablja v vseh državah članicah.

V Bruslju, 8. maja 2000

Za Svet

Predsednik

J. Pina Moura

[1] UL C 411, 31.12.1998, str. 10.

[2] UL C 219, 30.7.1999, str. 182.

[3] Mnenje, podano 8. marca 2000 (še ni objavljeno v Uradnem listu).

--------------------------------------------------
Uredba Sveta (ES) št. 215/2001

z dne 29. januarja 2001

o spremembi Uredbe (ES) št. 2791/1999 o nekaterih nadzornih ukrepih, ki se uporabljajo na območjih, zajetih s Konvencijo o prihodnjem večstranskem sodelovanju v ribištvu severovzhodnega Atlantika

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Člen 30 Uredbe (ES) št. 2791/1999 [3] določa, da nekateri členi ostanejo v veljavi na začasni osnovi do 31. decembra 2000, Komisija pa mora najpozneje do 30. septembra 2000 predložiti ustrezne predloge za dokončno ureditev.

(2) Do predloga za dokončno ureditev je treba začasno uporabo členov 6(3), 8, 10 in 11 podaljšati do 31. decembra 2002.

(3) Uredbo (ES) št. 2791/1999 je treba ustrezno spremeniti –

SPREJEL NASLEDNJO UREDBO:

Člen 1

Uredba (ES) št. 2791/1999 se spremeni:

1. Opombe pod črto k členom 6(3), 8, 10 in 11 se izbrišejo.

2. V členu 30 se datum "31. decembra 2000" vsakič nadomesti z "31. decembra 2002" in datum "30. septembra 2000" s "30. septembra 2002".

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Uporablja se od 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. januarja 2001

Za Svet

Predsednik

M. Winberg

[1] Predlog z dne 31. oktobra 2000 (še ni objavljen v Uradnem listu).

[2] Mnenje, podano dne 17. januarja 2001 (še ni objavljeno v Uradnem listu).

[3] UL L 337, 30.12.1999, str. 1.

--------------------------------------------------
Uredba Komisije (ES) št. 962/2001

z dne 17. maja 2001

o spremembi Uredbe (ES) št. 2879/2000 o podrobnih pravilih za uporabo Uredbe Sveta (ES) št. 2702/1999 o ukrepih za informiranje in promocijo kmetijskih proizvodov v tretjih državah

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2702/2000 z dne 14. decembra 1999 o ukrepih za informiranje in promocijo kmetijskih proizvodov v tretjih državah [1] in zlasti člena 11 Uredbe,

ob upoštevanju naslednjega:

(1) Uredba Komisije (ES) št. 2879/2000 [2] določa podrobna pravila za uporabo zgoraj navedene uredbe.

(2) Člen 9 Uredbe (ES) št. 2879/2000 navaja roke za države članice, v katerih pošljejo Komisiji seznam programov in izvajalskih institucij, ki so jih izbrali. Prvič je ta rok 15. maj 2001.

(3) Zaradi težav pri izvajanju novih dogovorov so nekatere države članice zaprosile za več časa v tem prvem letu.

(4) S ciljem olajšanja začetka dogovorov naj se rok za predložitev programov Komisiji podaljša na 15. junij 2001.

(5) Ukrepi, predvideni s to uredbo, so v skladu z mnenjem, izraženim na skupnem sestanku upravljalnih odborov o promociji kmetijskih proizvodov –

SPREJELA NASLEDNJO UREDBO:

Edini člen

V členu (9)(1) Uredbe (ES) št. 2879/2000 se prvi stavek nadomesti z naslednjim:

"Najkasneje 30. aprila vsako leto in prvič 15. junija 2001 države članice pošljejo Komisiji seznam programov in izvajalskih institucij, ki so jih izbrali, ter izvod vsakega programa."

Ta uredba je v celoti zavezujoča in se neposredno uporablja v vseh državah članicah.

V Bruslju, 17. maja 2001

Za Komisijo

Franz Fischler

Član Komisije

[1] UL L 327, 21.12.1999, str. 7.

[2] UL L 333, 29.12.2000, str. 63.

--------------------------------------------------
Uredba Komisije (ES) št. 1786/2001

z dne 11. septembra 2001

o spremembah Uredbe (EGS) št. 1722/93 o podrobnih pravilih za uporabo Uredb Sveta (EGS) št. 1766/92 in (EGS) št. 1418/76 glede proizvodnih nadomestil v sektorjih žit in riža

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1666/2000 [2], in zlasti člena 7(3) Uredbe,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž [3], kakor je bila nazadnje spremenjena z Uredbo (ES) št. 1667/2000 [4], in zlasti člena 8(e) Uredbe,

ob upoštevanju naslednjega:

(1) Člen 5 Uredbe Komisije (EGS) št. 1722/93 [5] predpisuje, da morajo proizvajalci, ki se želijo potegovati za nadomestila, svoje zahtevke vložiti vsak delovni dan pred 17.00 uro po bruseljskem času.

(2) Ta rok ima lahko za posledico špekulacije z zahtevki za potrdila o povračilu, kadar se pričakuje možnost spremembe zneska nadomestila navzdol.

(3) Rok za oddajo zahtevkov za potrdila je treba zato premakniti na 15.00 uro po bruseljskem času.

(4) Ukrepi, določeni v tej uredbi so v skladu z mnenjem Upravljalnega odbora za žita —

SPREJELA NASLEDNJO UREDBO:

Člen 1

V členu 5(1) Uredbe (EGS) št. 1722/93 se "17.00" nadomesti s "15.00".

Člen 2

Ta uredba začne veljati na dan po objavi v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. septembra 2001

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 329, 30.12.1995, str. 18.

[4] UL L 193, 29.7.2000, str. 3.

[5] UL L 159, 1.7.1993, str. 112.

--------------------------------------------------
Uredba Komisije (ES) št. 2105/2001

z dne 26. oktobra 2001

o spremembi Uredbe (ES) št. 1093/2001 glede uvoza konoplje

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1673/2000 z dne 27. julija 2000 o skupni ureditvi trgov za lan in konopljo, ki se ju goji za vlakna, in zlasti členov 9 in 14 Uredbe,

ob upoštevanju naslednjega:

(1) V Uredbi Komisije (ES) št. 1093/2001 [1] o spremembi Uredbe (ES) št. 245/2001 [2], o podrobnih pravilih za uporabo Uredbe (ES) št. 1673/2000, so določena nova pravila za uvoz konoplje. Člen 2 Uredbe (ES) št. 1093/2001 določa, da se morajo ta pravila uporabljati od 1. novembra 2001.

(2) Oblikovanje nacionalnih ukrepov, ki ustrezajo novim pravilom za uvoz konoplje, zahteva večje spremembe nacionalne zakonodaje, ter upravne in praktične spremembe. Zaradi tega nekatere države članice morda ne bodo mogle zagotoviti uporabe novih pravil na predvideni datum, 1. november 2001. Državam članicam bi bilo treba dati dovolj dodatnega časa, da se zagotovi, da začnejo pravila veljati istočasno in na isti način, zato naj bi se za uporabo novih pravil določil nov datum, 1. maj 2002. Zaradi tega se morajo kontrolni ukrepi, ki veljajo pred prejšnjim datumom, še naprej uporabljati do 30. aprila 2002.

(3) Ukrepi, predvideni s to uredbo, so v skladu z mnenjem Upravljalnega odbora za naravna vlakna

SPREJELA NASLEDNJO UREDBO:

Člen 1

V členu 2 Uredbe (ES) št. 1093/2001 se datum "1. novembra 2001" nadomesti s "1. maja 2002" in datum "31. oktobra 2001" s "30. aprila 2002".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. oktobra 2001

Za Komisijo

Franz Fischler

Član Komisije

[1] UL L 193, 29.7.2000, str. 16.

[2] UL L 150, 6.6.2001, str. 17.

--------------------------------------------------